Tartu Ülikooli Viljandi kultuuriakadeemia

**Tartu Ülikooli Viljandi kultuuriakadeemia** (ka **TÜ Viljandi kultuuriakadeemia**; lühendid TÜ VKA ja TÜVKA) on Tartu Ülikooli humanitaarteaduste ja kunstide valdkonna struktuuriüksus, mis annab Viljandis kõrgharidust rakenduskõrgharidus- ja magistriõppes. 2024. aastal oli üliõpilasi 754. 

## Ajalugu

1952. aastal loodi Tallinnas Tallinna Kultuurharidusala Kool (hilisem Tallinna Kultuurharidustöö Kool), kus hakati raamatukogude ja kultuurimajade jaoks koolitama spetsialiste. 1960. aastal viidi see õppeasutus ruumipuuduse tõttu Viljandisse ja nimetati Viljandi Kultuurharidustöö Kooliks. 1978. aastal nimetati kool ümber Viljandi Kultuurikooliks.

1980. aastate lõpul jõuti arusaamisele, et ka kultuuritöötajal peab olema kõrgharidus. Kuna üleliidulised normid nägid ette suure koosseisuga kõrgkoole, avati 1991. aasta sügisel Viljandi Kultuurikolledž. Traditsioonilistele erialadele (raamatukogundus, koori- ja tantsujuhtimine) lisandusid rahvamuusika, vokaal-instrumentaalansamblite juhtimise, butafoor-dekoraatori, valgus- ja helirežissööri ning näitejuht-teatritöö korraldaja erialad. 2003. aastal sai kooli nimeks Viljandi Kultuuriakadeemia. 

### Tartu Ülikooli allasutus
Seoses muudatustega Eesti haridusmaastikul ning juhindudes vajadusest tagada maksimaalne võimalik õppekvaliteet, allkirjastati 2005. aasta augustis TÜ-ga ühinemise leping ja asutuse nimeks sai Tartu Ülikooli Viljandi kultuuriakadeemia. 2013. aastal viidi Tartusse infohariduse osakond, mis liideti TÜ ajakirjanduse ja kommunikatsiooni õppetooliga. 1. jaanuaril 2016 jõustunud TÜ struktuurimuudatuse tulemusel kuulub VKA Tartu Ülikooli humanitaarteaduste ja kunstide valdkonda.

## Struktuur ja juhtimine
VKA kõrgeim otsustuskogu on nõukogu, mille koosseisu kuuluvad VKA tegevusvaldkonnas olulisemate tööandjate ja sotsiaalsete partnerite esindajad ning rektori määratud isik. Direktor moodustab juhatuse, kuhu kuuluvad peale tema õppedirektor, haldusdirektor ning arendusjuht, kes juhivad vastavaid tegevusvaldkondi. Operatiivseks juhtimiseks moodustatud valitsusse kuuluvad direktor, õppedirektor, haldusdirektor, arendusjuht ja programmijuhid. 

### Direktorid (kuni 2005 rektorid)
*1991–2000 Enn Siimer 
*2000–2015 Anzori Barkalaja 
*2015–2020 Iñaki Sandoval Campillo 
*2020–2024 Juko-Mart Kõlar 
*2024–2025 Kadri Steinbach (direktori kohusetäitja)
*alates 2025 Ott Karulin

## Õpe ja erialad

### Rakenduskõrgharidusõppekavad (240 EAP, õppeaeg 4 aastat)

#### Etenduskunstid
* lavastaja (päevane õpe)
* tantsuõpetaja (päevane õpe)
* näitleja (päevane õpe)
* koreograaf (päevane õpe)
* visuaaltehnoloog (valguskujundaja, videokujundaja ja dekoraator-butafoori spetsialiseerumine) (päevane õpe)
* tehniline produtsent (päevane õpe)

#### Kultuurharidus
* kogukonnaharidus ja huvitegevus (sessioonõpe)
* kultuurikorraldus (päevane õpe)

#### Muusika
* rütmimuusika (päevane õpe)
* pärimusmuusika (päevane õpe)
* koolimuusika (päevane õpe)
* helitehnoloogia (päevane õpe)

#### Pärandtehnoloogia
* ehitus (sessioonõpe)
* metallitöö (sessioonõpe)
* tekstiil (sessioonõpe)
* ringtehnoloogia (päevane õpe)

### Magistriõpe
* kunstide ja tehnoloogia õpetaja
* kultuuripärandi loovrakendused
* heli- ja visuaaltehnoloogia (ingliskeelne õppekava)
* loovprojektide juhtimine (ingliskeelne õppekava)
* folkloristika ja pärandirakendused (ingliskeelne õppekava, haldab TÜ kultuuriteaduste instituut)

### Täiendusõpe
Täienduskoolitusi on korraldatud alates 1992. aastast, VKA-st on kujunenud oma valdkonna oluline täienduskoolituskeskus, osalejate arv on aasta-aastalt kasvanud, populaarsed on suve- ja talveakadeemiad. Kursusi viivad läbi TÜ ja TÜ VKA õppejõud ning kultuuri- ja haridusvaldkonna spetsialistid teistest kõrgkoolidest ja koolitusorganisatsioonidest.

VKA täiendusõpe korraldab koolitust järgmistes valdkondades:
* kultuurikorraldus ja huviharidus
* pedagoogika ja andragoogika
* kultuuridevaheline kommunikatsioon
* seikluskasvatus
* noorsootöö
* simulatsiooni- ja mängumudeldus
* tantsukunst
* teatrikunst
* teatrikunsti visuaaltehnoloogia
* infoteadus ja dokumendihaldus
* raamatukogundus ja infokeskkonnad
* džässmuusika, pärimusmuusika, kirikumuusika, muusikapedagoogika
* rahvuslik tekstiil
* rahvuslik ehitus

## Loometegevus
2011. aasta juunis valmis esimene üliõpilaste lõputööde veebiraamat "Lõimik 2011 – valik silmapaistvaid lõputöid".

Studia Vernacula sarjas avaldatakse käsitööd ja pärandtehnoloogiat käsitlevaid teadustöid, ülevaateartikleid, arvustusi ja teisi uurimuslikke kirjutisi, et pakkuda pärandtehnoloogilisele mõttele akadeemilist foorumit, arendades seeläbi eestikeelset teadus- ja erialadiskursust.

VKA üliõpilaste korraldatav kolmepäevane teatrifestival (tudengite teatripäevad) sai alguse 2003. aastal ning toimub igal aastal veebruaris. Üles astuvad harrastusteatritrupid Eestist ja lähisriikidest (Soome, Leedu).

Tantsunädal – rahvusvahelist tantsupäeva (29. aprill) tähistatakse terve nädala. Toimuvad etendused, töötoad, filmiseansid ning Viljandi koolides avatud kursused, mida juhendavad üliõpilased, vilistlased ja õppejõud.

Kontserdisari MADE sai alguse 2017. aastal, tutvustamaks avalikkusele VKA rütmi- ja pärimusmuusika eriala üliõpilaste ansambleid. Viis nädalat järjest tehakse õppejõu juhendamisel tööd, millele järgneb kontsert. Hooaja jooksul antakse kokku neli kontserti Viljandi linna eri saalides.

Kultuurikorralduse sügiskool on toimunud alates 2020. aastast iga-aastaselt kutselistele kultuuritöötajatele, üliõpilastele ja kultuurielu kavandamisest huvitatutele, esimesel korral VKA mustas saalis, hiljem Pärimusmuusika Aidas.

Pärandtehnoloogia konverents on toimunud alates 2013. aastast akadeemilisest diskussioonist ja valdkonna arendamisest huvitatud praktikutele, üliõpilastele, õppejõududele ja uurijatele. Eestikeelsed konverentsid on keskendunud pärandtehnoloogia seostele naaberteadustega.

## Hooned
### Peahoone
Kool kolis 1997. aastal aadressil Posti tänav 1 / Tallinna tänav 16 asuvasse hoonesse. Aastatel 1852–1868 Karula mõisnike von Helmersenide ehitatud kahekorruseline hoone on nimetatud arhitektuurimälestiseks. 21. sajandi alguses ehitati juurde modernsem majaosa. Peahoones asuvad lisaks üldistele loenguruumidele tantsuklassid, mitmeotstarbeline ''black box''<nowiki/>'i tüüpi saal ja loovettevõtluskeskus CAMP. Eesti NSV ajal oli hoone alates 1940. aastast NSV Liidu sõjaväe valduses.

### Muusikamaja
2005. aasta detsembris avatud muusikamajas (Carl Robert Jakobsoni 14) asub terve muusika õppekava: helitehnoloogia, pärimus-, rütmi- ja koolimuusika erialad. 1888. aastal historitsistlikus stiilis kahekorruseliseks kivist elamuks ehitatud maja kuulus alul Viljandi kreisiülema abile parun von Wolffile ja on 1964. aastast ajaloomälestisena kaitse all. 1917. aastal asus hoones Viljandi Sõja-Revolutsioonikomitee, hiljem Sakala Partisanide Pataljoni staap, Eesti NSV ajal sõjakomissariaat ja pärast Eesti taasiseseisvumist Riigikaitse Viljandimaa osakond. Kõrvalhoones asub Viljandi Muusikakool ja läheduses kultuuriseltsi "Koit" maja.

### Vilma maja
VKA soetas endise Viljandi leivatehase hooned 2012. aasta mais. Hoones (Turu 7) asuvad *white box*, sepikoda, villakoda, palgikoda, multimeediakeskus ja auditooriumid.

## Teatrikunsti õppekava vilistlased


**1993**

Näitejuhtimise õppesuund

* Kerli Indermitte
* Gaute Kivistik
* Kersti Kivistik
* Irene Kadu
* Külliki Aasa
* Marcello Liinar
* Ivi Lillepuu
* Margo Mitt
* Maire Noorkõiv
* Merle Puusepp
* Tuuli Seinberg
* Heido Sinivee
* Jana Vaga


**1994**

Näitejuhtimise õppesuund

* Jaanika Liinar
* Janno Jaanus
* Karin Ratas
* Peeter-Eerik Ots
* Katrin Johanson
* Indrek Põder
* Riho Rajand
* Ingrid Sats
* Krista Taim
* Taago Tubin
* Kirsti Vainküla


**1995**
* Liisi Kuivjõgi
* Raini Kukk
* Piia Laanemäe
* Rivo Saarna
* Tiit Toomel
* Juhan Ulfsak

**1997 – 1. lend**

Näitleja õppesuund
* Martin Algus
* Ülle Hertmann-Knop
* Helen Hansberg
* Margus Jürisson
* Andres Karu
* Gert Kiiler
* Kristiina Kütt
* Meelis Rämmeld
* Meelis Sarv
* Aarne Soro
* Silvia Soro
* Tarvo Vridolin

**1999 – 2. lend**

Näitleja õppesuund
* Hille Hendrikson-Suuman
* Tanel Ingi
* Ireen Kennik
* Lauri Kink
* Kata-Riina Luide
* Hannes Prikk
* Martti Samolberg
* Maria Taimre-Varres
* Kersti Tombak



**2001 – 3. lend**

Näitleja õppesuund
* Margus Grosnõi
* Ingrid Isotamm
* Erni Kask
* Anti Kobin
* Marianne Kütt
* Andres Linnupuu
* Anneli Rahkema
* Helgur Rosenthal
* Tarmo Tagamets
* Anželika Tžibizova

**2003 – 4. lend**

Näitleja õppesuund
* Sheila Kolk
* Marju Männik
* Aivo Sadam
* Agur Seim
* Tambet Seling
* Heigo Teder
* Katrin Tõnisson
* Taavi Tõnisson
* Janek Vadi

**2005 – 5. lend**

Näitleja õppesuund
* Indrek Apinis
* Jaanus Kask
* Alo Kurvits
* Silja Miks
* Marko Mäesaar
* Kristel Mägedi
* Kärt Reemann
* Helen Rekkor
* Liisa Taul


**2007 – 6. lend**

Näitleja õppesuund
* Sten Karpov
* Liis Karpov
* Triin Lepik
* Priit Loog
* Jaanus Mehikas
* Veljo Reinik
* Kaili Viidas
Lavastaja õppesuund

* Sven Heiberg
* Jaanika Juhanson
* Kati Kivitar


**2009 – 7. lend**

Näitleja õppesuund
* Marilyn Jurman
* Mairi Tikerpalu
* Rauno Kaibiainen
* Karl Kena
* Merilin Kirbits
* Taavi Lepik
* Natali Väli
* Maarika Mesipuu-Veebel
* Kati Ong
* Maarius Pärn
* Anatoli Tafitšuk
* Johannes Veski



**2011 – 8. lend**

Näitleja õppesuund
* Kait Kall
* Ott Kartau
* Katre Kaseleht
* Liis Lindmaa
* Maili Metssalu
* Madis Mäeorg
* Tõnis Niinemets
* Mari Jürjens
* Ivo Reinok
* Siim Sups
* Ragne Veensalu
* Kirsti Villard
Lavastaja õppesuund

* Jim Ashilevi
* Loore Aaslav-Kaasik
* Marion Undusk


**2013 – 9. lend**

Näitleja õppesuund
* Maaja Hallik
* Saara Pius
* Katrin Kalma
* Marika Palm
* Kristian Põldma
* Adeele Jaago
* Jaanus Tepomees
* Klaudia Tiitsmaa
* Hendrik Vissel
* Imre Õunapuu
* Rait Õunapuu
* Artur Linnus (2014)
Lavastaja õppesuund

* Vallo Kirs
* Helen Rekkor

Harrastusteatri juhi suund

* Siim Maaten


**2015 – 10. lend**

Näitleja õppesuund
* Silver Kaljula
* Märt Koik
* Fatme Helge Leevald
* Liina Leinberg
* Kristjan Lüüs
* Lauri Mäesepp
* Laura Niils
* Rauno Polman
* Sander Rebane
* Karl Edgar Tammi
* Kaarel Targo
* Kristo Veinberg
Lavastaja õppesuund

* Birgit Landberg
* Jaanika Tammaru

Harrastusteatri juhi suund

* Kaija Maarit Külm
* Lennart Peep

**2017 – 11. lend**

Näitleja õppesuund
* Jekaterina Burdjugova
* Dan Jeršov
* Grete Jürgenson
* Jaune Kimmel
* Liisu Krass
* Karin Lamson
* Märten Matsu
* Getter Meresmaa
* Karl Robert Saaremäe
* Katrin Sutt
* Dajana Zagorskaja
* Eduard Tee
* Tanel Ting
* Mihkel Vendel
Lavastaja õppesuund

* Ringo Ramul
* Karl Sakrits

Harrastusteatri juhi suund

* Helena Kesonen

**2019 – 12. lend**

Näitleja õppesuund
* Stefan Hein
* Karolin Jürise
* Loviise Kapper
* Elena Koit
* Grete Konksi
* Mathias-Einari Leedo
* Silva Pijon
* Kristjan Poom
* Henessi Schmidt
* Maarja Tammemägi
* Hans Kristian Õis
Lavastaja õppesuund

* Mari Anton
* Peep Maasik
* Elar Vahter



**2021 – 13. lend**

Näitleja õppesuund
* Rainer Elhi
* Elis Järvsoo
* Kristi Kimmel
* Mihkel Kuusk
* Karmel Naudre
* Maria Paiste
* Ruuben-Joosua Palu
* Miika Pihlak
* Elise Pottmann
* Mariann Tammaru
* Marion Tammet
Lavastaja õppesuund

* Tõnis Veelmaa


**2023 – 14. lend**

Näitleja õppesuund
* Liisbeth Kala
* Pirte Laura Lember
* Luisa Lõhmus
* Saamuel Pilpak
* Anumai Raska
* Erko Sild
* Theodor Tabor
* Germo Toonikus
* Johanna Vaiksoo
* Maria Valk
Lavastaja õppesuund

* Anna Laura Alamets
* Alissija-Elisabet Jevtjukova
* Eliise Künnis
* Sebastian Talmar


## Vaata ka
* Viljandimaa Loomeinkubaatorid
* Eesti Pärimusmuusikakeskus
* Viljandi pärimusmuusika festival
* Kultuuridessant
* Tartu Ülikooli Viljandi kultuuriakadeemia segakoor

## Viited

## Välislingid
* Kultuuriakadeemia koduleht